**OSNOVNA ŠKOLA TINA UJEVIĆA**

**Š I B E N I K**

KLASA: 003-11/15-01/01

URBROJ: 2182-30-01-15-1

Šibenik, 24. kolovoza 2015. godine

Na temelju članka 29., čl. 151. st. 1. podst. 8 Zakona o radu („NN“ br 93/14), članka 18. Zakona o zaštiti osobnih podataka („NN“ br 103/03, 118/06, 41/08, 130/11, 106/12), članka 61. Pravilnika o radu Osnovne škole Tina Ujevića, Šibenik i članka 72. Statuta Osnovne škole Tina Ujevića, Šibenik, ravnatelj škole Vladimir Braica, prof. uz prethodnu suglasnost sindikalnog povjerenika u funkciji radničkog vijeća, dana 24. kolovoza 2015. godine donosi:

**ODLUKU**

o imenovanju službenika za zaštitu osobnih podataka

1. **Dragana Gruja**, upr. pr., imenuje se službenikom za zaštitu osobnih podataka.
2. Ova Odluka stupa na snagu danom donošenja, a biti će objavljena na web stranici škole u roku od osam (8) dana od dana donošenja te će se dostaviti Agenciji za zaštitu osobnih podataka u roku od (1) mjesec dana od dana donošenja.
3. Stupanjem na snagu ove Odluke prestaje važiti odluka od 17.2.2011. godine, Klasa: 602-02/11-01/04, Urbroj: 2182-30-01-11-1.

OBRAZLOŽENJE

Osnovna škola Tina Ujevića dužna je kao poslodavac koji zapošljava više od 20 radnika imenovati službenika za zaštitu osobnih podataka koji je osoba koja je osim ravnatelja, koji je poslovodni i stručni voditelj, dužna nadzirati da li se osobni podaci radnika prikupljaju, obrađuju, koriste i dostavljaju trećim osobama u skladu sa zakonom.

Sindikalni povjerenik u funkciji radničkog vijeća dao je prethodnu suglasnost dana 14. kolovoza 2015. godine da se Dragana Gruja, tajnik Osnovne škole Tina Ujevića, Šibenik imenuje osobom zaduženom za nadzor nad prikupljanjem, korištenjem i dostavljanjem trećim osobama osobnih podataka radnika.

Imenovani službenik uživa povjerenje radnika škole sukladno članku 29. Zakona o radu, odnosno ispunjava pretpostavke iz čl. 18a, st. 7. Zakona o zaštiti osobnih podataka.

Imenovani službenik obvezan je savjesno i odgovorno, prema pravilima struke te u skladu sa važećim zakonskim odredbama obavljati poslove službenika za zaštitu osobnih podataka. Obvezan je brižljivo čuvati povjerljivost svih podataka koje sazna u obavljanju svoje dužnosti, a ta obveza traje i nakon prestanka obavljanja te dužnosti.

Službeni kontakt - podatci službenika za zaštitu osobnih podataka su:

Dragana Gruja, upr. pr., tajnik OŠ Tina Ujevića, Šibenik

Trg Andrije Hebranga 11, Šibenik

e-mail: ured@os-tujevica-si.skole.hr

službeni telefonski broj: 022/ 212-593,

službeni telefaks broj: 022/ 310-363.

U skladu sa člankom 18.a. Zakona o zaštiti osobnih podataka ova Odluka objavit će se na web stranici škole u roku od osam (8) dana od dana donošenja te će se dostaviti Agenciji za zaštitu osobnih podataka u roku od jedan (1) mjesec dana od dana donošenja.

Sindikalni povjerenik u funkciji r. v. Ravnatelj škole:

Ivana Jardas Duvnjak, prof. Vladimir Braica, prof.

Dostaviti:

1. Službeniku za zaštitu osobnih podataka

2. Agenciji za zaštitu osobnih podataka

3. Mrežne stranice škole

4. Pismohrana